Artemis Fowl (knihy)

**Artemis Fowl** je séria ôsmich kníh írskeho spisovateľa Eoina Colfera.

## Knihy

V slovenskom preklade vyšlo 8 kníh:
* Artemis Fowl (2001)
* Artemis Fowl – Arktický incident (2002)
* Artemis Fowl – Kód večnosti (2004)
* Artemis Fowl – Opalin podvod (2006)
* Artemis Fowl – Stratená kolónia (2007)
* Artemis Fowl – Časový paradox (2009)
* Artemis Fowl - Atlantídsky syndróm  (2011)
* Artemis Fowl - Posledný strážca (2014)
V anglickom origináli:
* *Artemis Fowl* (2001)
* *Artemis Fowl - The Artic Incident* (2002)
* *Artemis Fowl - Eternity Code* (2003)
* *Artemis Fowl - The Opal Deception* (2005)
* *Artemis Fowl - The Lost colony* (2006) (New York Times Best Seller)
* *Artemis Fowl - The Time Paradox* (2008)
* *Artemis Fowl - The Atlantis Complex* (2010)
* *Artemis Fowl  and the Last Guardian* (2012)

### Ďalšie dejovo nesúvisiace knihy
* *Artemis Fowl: The Seventh Dwarf* (2004) (špeciálne napísaná pre Svetový Deň Kníh 2004)
* *The Artemis Fowl Files* (2004)

## Postavy
*Artemis Fowl II - hlavný hrdina knihy. Má kriminálne gény po svojom otcovi a je to doslova génius. Na začiatku série žije sám so svojou matkou vo Fowl Manore. Má svojho osobného strážcu, ktorý mu je aj zároveň kamarátom.
*Domovoi Butler - osobný strážca Artemisa Fowla. Je to mohutný chlap, ochotný obetovať za svojho zverenca aj život. Po nešťastnom incidente z tretej knihy je trochu oslabený.
*Hela Krátka - kapitánka Lokálnej Elfskej Polície (LEP). Je to škriatok, elfka, s ktorým sa Artemis Fowl II spriatelil po rukojemníckej dráme, v ktorej bola Hela rukojemníčkou a Artemis vydieračom.
*Artemis Fowl I. - dlho nezvestný otec hlavného hrdinu, zlodej. Po "Arktickom incidente" sa vrátil domov ako vymenený: nielenže mu chýbala noha, ale stal sa z neho dobrák s odporom k zločinu.
*Július Hľuza - neustále namosúrený veliteľ LEPu. Vtedy je "červený ako cvikla" a tým si aj vyslúžil prezývku Cvikla.
*Angeline Fowlová - matka Artemisa Fowla II a manželka Artemisa Fowla seniora.
*Juliet Butlerová - mladšia sestra Domovoia. Túži stať sa osobnou strážkyňou, rovnako ako jej brat.

## Zaujímavosti
### Kódy
V každej knihe o Artemisovi Fowlovi sa na dolnom okraji každej strany nachádza zopár znakov. Tie sa dajú rozlúštiť pomocou niekde v knihe preloženého textu. Napr. v prvej knihe sa to dá pomocou preloženého úryvku z Knihy škriatkov, v druhej podľa úvodného odseku *Kapalských zvitkov*.  

;Rozlúštenie kódu z prvej knihy

*Proroctvá Óma, čističa pľuvadiel elfského kráľa Lopúcha. Som Óm, čistič kráľovských pľuvadiel. Ale som aj omnoho viac, lebo viem z pľuvancov veštiť budúcnosť. My škriatkovia veštíme z pľuvancov celé stáročia a ja som v tom zo všetkých najlepší. Moje vízie sa zvyčajne netýkajú dôležitých udalostí - predpovedám trollom kiahne alebo starším trpaslíkom zastavené vetry. No niekedy aj obyčajný čistič pľuvadiel vidí úžasné veci. Pred dvoma Lunami, keď som sa zahľadel do pľuvadla jeho veličenstva, mal som ďalšie videnia. Zbadal som to, keď som zohrieval pľuvadlo nad plameňom. Tie dve vízie boli oveľa živšie a zreteľnejšie ako predošlé. Pretože boli také dôležité, rozhodol som sa ich zapísať pre budúcnosť. Tak zistíte, že som mal pravdu. Videl som vek, v ktorom bahniaci zahnali národy spoločenstva pod zem. Pľuvance mi prezradili toto: Istého dňa jeden z nich prenikne medzi nás. Bude sa volať Fowl a bude to riadny špinavec. Celkom iný bahniak ako ostatní, odhalí naše tajomstvá a využije ich proti nám. Vidím ho jasne - má bledú tvár, tmavé oči a havranie vlasy. Nie je to omyl? Veď je to len obyčajný výrastok. Ako by bahniacke chlapčisko mohlo prejsť cez rozum škriatkom? Teraz však vidím, že nie je sám. Pomáha mu mocný bojovník, zocelený v nespočetných súbojoch. Jedného z našich sa Fowl zmocní a zapýta si zaňho to najvzácnejšie - zlato. Aj napriek našim čarom má nádej, že si rukojemníka udrží. Podarí sa mu totiž nájsť spôsob, ako uniknúť z časového poľa. Neviem, ako to nakoniec dopadne. Ale mal som ešte jedno videnie. Niekto spojí škriatkov a bahniakov. Dvoch najhorších z oboch druhov. Cieľom toho škriatka bude podrobiť si všetko živé na zemi. Ale kto bude ten zradca? Nie je to jasné. Ale rozpúta vojnu, akú ešte národy nezažili. Niekdajší nepriatelia sa spoja proti nemu a bahniaci prvý raz preniknú do Dolného sveta. Mám stopu, ktorá ho môže odhaliť. Skrýva sa v hádanke:* 

*Goblini povstanú, nebo sa zrúti,* 
*elf bude šéfovať tej perepúti.* 
*Chcete odhaliť toho nespratníka?* 
*Prst vám ukáže, koho sa to týka.* 
*Onen zradca má tváre rovno dve,* 
*ibaže obe sú falošné.* 
*A keď vám naoko ponúkne pomoc,* 
*v tej chvíli pustí sa do boja o moc.* 

*Viem, nič vám to nehovorí, však? Ani ja tomu nerozumiem. Ale možno v budúcnosti sa všetko vyjasní. Hľadajte elfa bažiaceho po moci, na ktorého v našom príbehu ukáže nejaký prst. Takže toto je Ómov odkaz. Varovanie, ktoré možno zachráni svet pred úplnou skazou. Viem, nie je to bohviečo. Informácie sú dosť kusé. Moja rada znie: Hľadajte odpoveď v hlienoch. Možno sa vám z nich tiež podarí voľačo vyveštiť. Pochoval som toto proroctvo so svojím pľuvadlom. Ak sa vám nepošťastí čistiť pľuvadlá, k pľuvancom sa dostanete vždy, keď budete mať nádchu. Tu sa končí prvé Ómovo proroctvo. Pretože je také dôležité, zopakujem ho ešte raz. Ak ste dosiaľ neporozumeli textu, čítajte znova. Ak ste rozlúštili celý odkaz, blahoželám. Choďte a zachráňte svet.*

## Interné odkazy
*Artemis Fowl (kniha)
*Artemis Fowl (film)

## Externé odkazy
*Artemis Fowl - Oficialna stránka


Kategória:Fantasy